**OPĆINA JELENJE**

**OPĆINSKO VIJEĆE**

**Odbor za zdravstvenu zaštitu i socijalnu skrb**

**te brigu o djeci**

**ZA: Općinsko vijeće Općine Jelenje**

**n/r predsjednice Izabele Nemaz**

**ZAPISNIK**

**sa 10. sjednice Odbora za zdravstvenu zaštitu i socijalnu skrb**

**te brigu o djeci**

održane 13. prosinca 2023. u općinskoj vijećnici Općine Jelenje, Dražice, Dražičkih boraca 64

**Nazočni članovi Odbora:**

1. Jasmin Kalanj Linić, predsjednica
2. Ivoslav Ban, član

Odsutni članovi:

1. Morena Mattei, članica

**Ostali nazočni:**

Martina Perhat, pročelnica Jedinstvenog upravnog odjela

Sjednica je započela u 15:30 sati

Predsjednica Odbora otvara sjednicu, konstatira da su sjednici prisutna dva člana Odbora čime su ispunjeni uvjeti iz članka 9. Poslovnika o radu Odbora te predlaže slijedeći

**DNEVNI RED**

**1. Prijedlog Programa javnih potreba u socijalnoj skrbi i zdravstvu Općine Jelenje za 2024.g.**

**2. Prijedlog Proračuna Općine Jelenje za 2024. i projekcija za 2025. i 2026. godinu**

**3. Prijedlog Odluke o posebnim potporama Općine Jelenje**

Dnevni red JEDNOGLASNO je usvojen.

**Ad.1.) Prijedlog Program javnih potreba u socijalnoj skrbi i zdravstvu Općine Jelenje za 2024. godinu**

Predsjednica Odbora konstatira da je sjednici u svojstvu izvjestitelja prisutna pročelnica Jedinstvenog upravnog odjela Općine Jelenje, gđa. Perhat te ju poziva da iznese uvodno obrazloženje. Pročelnica ukratko navodi da je ovogodišnji proračuna za program javnih potpora u socijalnoj skrbi i zdravstvu znatno povećan, s time da se naveći dio povećanja odnosi na očekivau realizaciju projekta pomoći bolesnim, nepokretnim i slabo pokretnim osobama u okviru projekta Zaželi. Nakon uvodnog izlaganja, predsjednica Odbora otvara raspravu.

Gosp. Ban postavlja upit vezan za projekt Zaželi (zajedno u zlatnim godinama). Pročelnica pojašnjava da odluka o statusu projekta ipak još nije donesena, ali da se očekuje početkom 2024. Gosp. Ban pohvaljuje povećanje potpora za novorođenčad budući da je on to u više navrata predlagao, ali predlaže dodatno povećanje za treće i četvrto dijete. Gđa. Linić postavlja upit vezan za punktove posebnog dežurstva. Pročelnica pojašnjava da se radi o financiranju dodatnih dežurstava za pedijatra i druge liječnike, koja dežurstva se dodatno financiraju i o čemu Općina sklapa odgovarajući ugovor. Pročelnica daje na uvid ugovore prisutnim vijećnicima.

Kako nema daljnjih primjedbi i upita, predsjednica Odbora zatvara raspravu. Odbor JEDNOGLASNO donosi sljedeći

**ZAKLJUČAK**

**Daje se pozitivno mišljenje na Prijedlog Programa javnih potreba u socijalnoj skrbi i zdravstvu Općine Jelenje za 2024. godinu.**

**Ad.2.) Prijedlog Proračuna Općine Jelenje za 2024. i projekcija za 2025. i 2026. godinu**

Predsjednica Odbora konstatira da je sjednici u svojstvu izvjestitelja prisutna pročelnica Jedinstvenog upravnog odjela Općine Jelenje, gđa. Perhat te ju poziva da iznese uvodno obrazloženje. Nakon uvodnog izlaganja, predsjednica Odbora otvara raspravu.

Gosp. Ban ističe da Prijedlog proračuna Općine Jelenje za 2024. godinu nije u domeni ovog odbora te stoga predlaže da se ubuduće ne dostavlja ovom odboru na mišljenje. Navodi da je u domeni odbora dio proračuna koji se odnosi na Program javnih potreba u socijalnoj skrbi i zdravstvu o čemu je Odbor ionako raspravljao u sklopu prve točke predloženog dnevnog reda. Predsjednica Odbora, gđa. Kalanj-Linić slaže se s navedenim. Budući da nema daljnjih pitanja predsjednica Odbora zatvara raspravu te članovi Odbora JEDNOGLASNO donose sljedeći

**ZAKLJUČAK**

**Članovi Odbora za zdravstvenu zaštitu i socijalnu skrb te brigu o djeci mišljenja su da Prijedlog proračuna nije područje o kojem bi ovaj Odbor trebao raspravljati.**

**Ad.3.) Prijedlog Odluke o posebnim potporama Općine Jelenje**

Predsjednica Odbora konstatira da je sjednici u svojstvu izvjestitelja prisutna pročelnica Jedinstvenog upravnog odjela Općine Jelenje, gđa. Perhat te ju poziva da iznese uvodno obrazloženje. Pročelnica pojašnjava kao što je navedeno u obrazloženju odluke. Nakon uvodnog izlaganja, predsjednica Odbora otvara raspravu.

Gosp. Ban konstatira da se načelno slaže sa prijedlogom, no smatra da bi u dijelu odluke koji se odnosi na potpore za novorođenčad trebalo povećati predloženi iznos za treće i četvrto dijete na 1000,00 eura po djetetu, a za peto i svako slijedeće nastaviti sa potporom od 300 eura. Gđa. Linić slaže se s navedenim. Gđa. Linić navodi da bi prigodne darove za božićne i uskršnje blagdane trebalo dodjeljivati kao poklon bon za kupovinu umjesto poklona u naravi (hrani). Gosp. Ban se slaže s navedenim. Pročelnica navodi kako prigodni darovi nisu predmet ove odluke, već Odluke o socijalnoj skrbi, no da će svakako razmotriti prijedlog s načelnikom, pa ukoliko se donese takva odluka, predložiti vijeću izmjenu Odluke o socijalnoj skrbi.

Budući da nema daljnjih primjedbi i upita, predsjednica Odbora zatvara raspravu te članovi Odbora JEDNOGLASNO usvajaju sljedeći

**ZAKLJUČAK**

1. **Daje se pozitivno mišljenje na prijedlog Odluke o posebnim potporama Općine Jelenje s time da se predlaže povećanje iznosa za 3. i 4. dijete na 1.000,00 eura, a za 5. i svako sljedeće dijete 300,00 eura**
2. **Predlaže se Općinskom načelniku da se razmotri mogućnost prigodnog darivanja socijalno osjetljivih skupina putem poklon bona.**

Predsjednica Odbora zaključuje sjednicu u 16:00 sati.

Jasmin Kalanj Linić Martina Perhat

Predsjednica Odbora Zapisničar